b'\n_START_ARTICLE_\nPerodua\n_START_SECTION_\nPeroduas logo\n_START_PARAGRAPH_\nPerodua utlyste en logokonkurranse i 1997 for en ny logo som skulle lanseres sammen med deres kommende modell, forel\xc3\xb8pig kallt X555. Tevlingen ble vunnet av en arkitektstudent fra Universiti Teknologi Malaysia. Bedriftens nye logo ble lansert offisielt den 24. august 1998 da Perodua lanserte Malaysias f\xc3\xb8rste  firehjulstrekker, Perodua Kembara. Formgiveren hevdet at inspirasjonen til logoet kom fra skolebilenes "P"-skilter. Sj\xc3\xa5f\xc3\xb8rskolene ble ansett for \xc3\xa5 v\xc3\xa6re de mest sannsynlige til \xc3\xa5 bruke Perodurabiler._NEWLINE_Den nye logo har fortsatt "P\xe2\x80\x99en", "2\xe2\x80\x99en" og fargene fra den gamle, firkantaktige logotypen, men har blitt ytterligere stilisert for \xc3\xa5 bli mer flytende og dynamisk, for \xc3\xa5 fremheve utmerket kvalitet og tilgjengelighet. Den gr\xc3\xb8nne fargen st\xc3\xa5r for sosialt ansvar, for milj\xc3\xb8 og samhold, mens den r\xc3\xb8de fargen symboliserer utviklingen av kompetent arbeiskraft og motstandskraft for en globalisert verden. Men biler i Malaysia er fortsatt blant de dyreste i verden.\n_START_SECTION_\nBedriftsinformasjon\n_START_PARAGRAPH_\nSammenlignet med Proton har Perodua v\xc3\xa6rt meget framgangsrikt i sitt forretningsprosjekt. Bdriftens biler er meget popul\xc3\xa6te blant malaysier, s\xc3\xa5som den nylige innf\xc3\xb8rte Perodua Myvi som ble solgt i 80\xc2\xa0327 enheter i \xc3\xa5r 2006, noe som kraftig oversteg konkurrenten Protons mest solgte bil, Proton Wira, som bare ble solgt i 28\xc2\xa0886 enheter i Malaysia. I l\xc3\xb8pet av \xc3\xa5rene 2006 og 2007 var Perodua den best solgte bilfabrikken i Malaysia._NEWLINE_Perodua planlegger \xc3\xa5 bli den st\xc3\xb8rste kompaktbilfabrikken i Syd\xc3\xb8st Asia. Bedriften har for tiden kapasitet til \xc3\xa5 produsera mer enn 200\xc2\xa0000 biler i \xc3\xa5ret. I juli 2007 ble kapasiteten utvidet til 240\xc2\xa0000 enheter per \xc3\xa5r. I oktober 2005 hadde Perodua bygget totalt en milion biler.'